Title: Lyngenlinjen
Description: Sensommeren og høsten 1944 måtte den tyske Lapplandsarmeen trekke seg tilbake gjennom Finland og inn i Norge. I oktober angrep Den røde armé over Kolahalvøya med Kirkenes som mål. De tyske styrkene gjennomførte oppholdende strid hele veien igjennom Finnmark. De brant ned alle hus og gårder og ødela broer og infrastruktur. Den siste skanse som skulle stanse den sovjetiske framrykningen i Norge ble etablert i Lyngen og som kjent kalt Lyngenlinjen. Sovjeterne kom aldri så langt sør, men linjen forble en viktig forsvarslinje for det norske forsvaret under Kalde krigen og helt til i dag. Dette er historien om etableringen og den dramatiske forhistorien til forsvarslinjen. Boken er rikt illustrert med bilder og kart.
Subjects: World War, 1939-1945, Campaigns
Places: Norway, Lyngen herad